Рывэр Плэйт Буэнас-Айрэс

«**Ры́вэр Плэйт**» () — аргентынскі футбольны клюб з гораду Буэнас-Айрэсу, гуляе ў Прафэсійнай футбольнай лізе. Адзін з самых тытуляваных і папулярных футбольных клюбаў краіны. Пры гэтым «Рывэр» зьяўляецца пераможцам Кубка Лібэртадорэс і Міжкантынэнтальнага кубка. У 2010 годзе Міжнародная фэдэрацыя футбольнай гісторыі і статыстыкі разьмясьціла «Рывэр Плэйт» на дзявятым месцы ў рэйтынгу найлепшых камандаў сьвету 1990-х і 2000-х гадоў. Пры гэтым клюб заняў першы радок сярод клюбаў Паўночнай і Паўднёвай Амэрыкаў.

Клюб быў афіцыйна заснаваны ў 1901 годзе і атрымаў сваю назву ад ангельскага прамаўленьня мясцовай ракі Рыё-дэ-ля-Плята. «Рывэр Плэйт» мае сталае суперніцтва з «Бока Хуніёрс», матчы паміж імі добра вядомыя як Супэрклясыка. Гэтае супрацьстаяньне зьяўляецца адным з самых падаграваным у спорце ня толькі Аргентыны, але і сусьветнага футболу.

## Гісторыя
Згодна з афіцыйнай гісторыяй клюбу, «Рывэр Плэйт» быў заснаваны 25 траўня 1901 году недалёка ад раёну Ля-Бока. Клюб паўстаў у выніку зьліцьця двух клюбаў, «Санта-Роза» і «Ля-Росалес», а першым прэзыдэнтам быў абраны Леапольда Бард. Назва «Рывэр Плэйт» была абраная праз інцыдэнт падчас будаўніцтва порта Буэнас-Айрэсу, бо адзін зь сябраў клюбу пабачыў, як рабочыя на некаторы час адкінулі свае абавязкі, каб згуляць футбольны матч. На скрынях, зь якімі яны працавалі, было наўпрост напісана «Рывэр Плэйт» (), то бок назва, якой ангельцы называлі раку Рыё-дэ-ля-Плята. Гэты надпіс быў скарыстаны дзеля назова новага клюбу.

«Рывэр Плэйт» далучыўся да Аргентынскай футбольнай асацыяцыі ў 1905 годзе, дэбютаваўшы ў трэцім дывізіёне. 13 сьнежня 1908 году каманда выйшла ў першы дывізіён пасьля перамогі над «Расінгам» зь лікам 2:1. Аднак матч быў абвешчаны несапраўдным праз тое, што заўзятары «Рывэру» выскачылі на поле, каб адсьвяткаваць дасягненьне разам з гульцамі, таму давялося згуляць новы матч. «Рывэр» зноў перамог, на гэты раз зь лікам 7:0, чым канчаткова забясьпечыў сабе павышэньне ў дывізіёне. Дэбют клюбу ў найвышэйшым дывізіёне прыпаў на 2 траўня 1909 году на матч супраць «Аргентыны» з Кільмэсу. З далучэньнем да Прымэра дывізіёну каманда пачала прыстройвацца ў кушулі з чырвона-бела-чорнымі вэртыкальныя палоскамі замест белай кашулі з чырвонай стужкай, якую мелі дагэтуль.

Першы тытул чэмпіёнаў краіны рывэрцы здабылі ў 1920 годзе пасьля сямі запар чэмпіёнскіх тытулаў «Расінгу». У 1923 годзе «Рывэр Плэйт» пераехаў на новы стадыён у раёне Рэкалета ў Буэнас-Айрэсе. Стадыён разьмяшчаўся на скрыжаваньні праспэкта Альвэар і Тагле. Свае хатнія матчы каманда ладзіла на гэтым стадыёне да 1938 году. З укараненьнем прафэсіяналізму ў футболе ў 1931 годзе «Рывэр Плэйт» набыў правага скрайняга Карляса Пэўсэльле ў 1931 годзе за 10 тысяч даляраў і Бэрнабэ Фэрэйру за 35 тысяч даляраў, што было велізарнымі сумамі ў тыя гады. З гэтае нагоды «Рывэр» атрымаў мянушку «Мільянэры», якая прычапілася да іх і трымаецца ажно да сёньня. Фэрэйра адразу стаў найлепшым бамбардзірам каманды, якая пачала дамінаваць у аргентынскім футболе. 25 траўня 1938 году быў адкрыты стадыён «Манумэнталь», дзе быў згуляны матч паміж «Рывэр Плэйтам» і «Пэньяролем», які «Рывэр» выйграў зь лікам 3:1.

1940-я гады ўважаюцца за адную з найлепшых эпохаў у гісторыі клюбу. У другой палове дзесяцігодзьдзя вылучаліся маладых гульцы, як то брамнік Амадэо Карыса і цэнтральны нападнік Альфрэда Дзі Стэфана, апошні зь якіх у 1947 годзе ўлучыў 27 галоў у брамы супернікаў. У 1951 годзе «Рывэр» выправіўся ў эўрапейскі тур, а ў наступным годзе каманда стала чэмпіёнам. Гэтая каманда атрымала мянушку «машына», а сярод найбольш важных гульцоў былі Анхэль Лябруна, уругваец Вальтэр Гомэс, Сант’яга Вэрнаса, Элісэо Прада ды брамнік Карыса. У 1953 годзе «Рывэр» здабыў яшчэ адзін тытул, правёўшы 60 галоў і прапусьціўшы толькі 36 галоў. «Рывэр» ня здолеў стаць чэмпіёнам аніводнага разу ў 1960-х гадах, не зважаючы на тое, што ў камандзе не бракавала таленавітых гульцоў. Гэты час уважаецца за найгоршы пэрыяд у гісторыі клюбу, які трываў ажно да 1975 году і быў адзначаны 18-ю гадамі бяз тытулаў. Найлепшым паказьнікам сталічнікаў у тыя гады было другое месца. Тады ў 1962 годзе каманда аддала тытул свайму заклятаму суперніку «Бока Хуніёрс», калі знакаміты пэнальці адбіў Антоніё Рома. Усё зьмянілася ў 1975 годзе, калі галоўным трэнэрам каманды стаў былы ейны гулец Лябруна. Пад ягоным кіраўніцтвам «Рывэр» стаў чэмпіёнам. У 1976 годзе клюб дакрочыў да фіналу Кубка Лібэртадорэс, дзе каманда сустракалася з бразыльскай камандай «Крузэйру». Пасьля таго, як два матчы скончыліся перамогай кожнай з камандаў, трэцяя гульня была згуляная ў чылійскім Сант’яга, дзе бразыльцы выгулялі «Рывэр» зь лікам 3:2.

## Стадыён
Стадыён «Манумэнталь» месьціцца ў раёне Бэлграна Буэнас-Айрэсу. Ён быў адкрыты 25 траўня 1938 году, а ягоная цяперашняя ўмяшчальнасьць складае  гледачоў па рэканструкцыі, скончанай у 2025 годзе. Акрамя ўласна самога клюбу тут звычайна ладзіць свае хатнія матчы зборная Аргентыны па футболе.

## Дасягненьні

* **[[Чэмпіянат Аргентыны па футболе|Чэмпіён Аргентыны]]**: **38**
** 1920, 1932, 1936, 1936, 1937, 1941, 1942, 1945, 1947, 1952
** 1953, 1955, 1956, 1957, 1975(М), 1975(Н), 1977(М), 1979(М), 1979(Н), 1980(М)
** 1981(Н), 1986, 1990, 1991(А), 1993(А), 1994(А), 1996(А), 1997(А), 1997(К), 1999(А)
** 2000(К), 2002(К), 2003(К), 2004(К), 2008(К), 2014(Ф), 2021, 2023

* **Уладальнікі [[Кубак Аргентыны па футболе|Кубка Аргентыны]]: 3**
** 2016, 2017, 2019

* **Уладальнікі [[Кубак прафэсійнай лігі Аргентыны па футболе|Кубка прафэсійнай лігі Аргентыны]]: 2**
** 2021, 2023

* **Уладальнікі [[Супэркубак Аргентыны па футболе|Супэркубка Аргентыны]]: 2**
** 2017, 2019

* **Уладальнікі [[Кубак Лібэртадорэс|Кубка Лібэртадорэс]]**: **3**
** 1986, 1996, 2015

* **Уладальнікі [[Міжкантынэнтальны кубак|Міжкантынэнтальнага кубка]]**: 1986
* **Уладальнікі [[Супэркубак Паўднёвай Амэрыкі|Супэркубка Паўднёвай Амэрыкі]]**: 1997
* **Уладальнікі [[Паўднёваамэрыканскі кубак|Паўднёваамэрыканскага кубка]]**: 2014
* **Уладальнікі [[Рэкопа Паўднёвай Амэрыкі|Рэкопы Паўднёвай Амэрыкі]]**: 2015
* **Уладальнікі [[Міжамэрыканскі кубак|Міжамэрыканскага кубка]]**: 1987

* Удакладненьне: А — Апэртура, К — Кляўсура, М — Мэтрапалітана, Н — Насьяналь, Ф — Фіналь

## Склад
: *Актуальны на 23 лютага 2026 году*

## Крыніцы

## Вонкавыя спасылкі
* Афіцыйны сайт 


Катэгорыя:Зьявіліся ў 1901 годзе